́вшу у́бѡст҃о́му хрс̑то́ву воскресе́нію, въ собра́ніи бы́въ посредѣ̀ и́хъ, идѣ́же бы́вшу ѡ пусты́нномъ житіѝ разглаго́льствію, и разумѣ̀ паѵлі́нъ блаже́нный, я́кѡ и благоговѣ́йнѣйшему бра́ту, сіѐ є́сть намѣ́реніе изя́щнѣйшее, словеса̀ єму̀ внуша́етъ подви́жничєская ѿ ѻтє́цъ прє́данная, пи̂санная и непи̂санная, всѣ́ми показу́я, я́кѡ кромѣ̀ соверше́ннагѡ безмо́лвія, не возмо́жно угоди́ти бг҃у, я́коже нѣ́гдѣ и мѡѷсе́й бж҃е́ственный ѻте́цъ любому́дрствоваше: я́кѡ безмо́лвіе ражда́етъ по́двигъ: по́двигъ же ражда́етъ пла́чь: пла́чь же, стра́хъ: стра́хъ же, смире́ніе: смире́ніе, прозрѣ́ніе: прозрѣ́ніе, любо́вь: любо́вь же твори́тъ ду́шу безболѣ́зненну и безстра́стну, и тогда̀ познае́тъ человѣ́къ, я́кѡ не дале́че є́сть ѿ бг҃а